**Quiz (1):** **Hvad er grundtanken i FN, hvilke globale problemer skal bekæmpes, og hvad skal sikres?**

**Svar:** Grundtanken er at have en international organisation, der bl.a. skal sikre fred, udvikling, sikkerhed og menneskerettigheder i verden og for verdens befolkning. Dvs. det man skal bekæmpe er det modsatte: krig, stagnation, ustabilitet og krænkelse af menneskerettigheder.

**Quiz (2):** **Hvornår udvikledes ideen om en international organisation, der skulle sikre verdensfreden?**

**Svar:** I tiden før 1945 var der ingen organisation til at sikre fred og sikkerhed i verden. Den 1. verdenskrig, 1914-1918, var en meget blodig og brutal krig (bl.a. pga. skyttegravskrigene). Fire års global krig kostede 10 millioner soldater livet (dertil civile ofre). Under og efter denne krig talte regeringsledere og præsidenter om 1. verdenskrig som: ’krigen, der endte alle krige’ og ’verdens sidste krig’. Det var bl.a. denne krig og den umiddelbare tid efter, at ideen om en international organisation udvikledes.

**Quiz (3):** **Hvordan skulle uenighed mellem landene løses?**

**Svar:** Folkeforbundet blev oprettet i 1920 med det mål at sikre verdensfreden, dvs. en slags forløber for FN. Uenighed mellem lande skulle løses via dialog og forhandling > ikke via direkte konfrontation på slagmarken.

**Quiz (4):** **Hvorfor blev Folkeforbundet aldrig den stærke internationale organisation, der kunne sikre verdensfreden?**

**Svar:** Folkeforbundet blev aldrig en stærk organisation bl.a. fordi USA aldrig blev medlem og Tyskland og Japan meldte sig ud pga. uenigheder. Folkeforbundet var ikke stærkt nok til at forhindre en ny verdensomspændende krig = 2. verdenskrig (1939-1945). Mennesker verden over led igen store ofre (døde og sårede soldater, døde civile og civile på flugt, etniske udrensninger, mm.).

**Quiz (5):** **Hvad er baggrunden og formålet med den organisation, som den engelske premierminister Winston Churchill (1874-1965) og den amerikanske præsident Franklin D: Roosevelt (1882-1945) drøftede allerede i 1941?**

**Svar:** Franklin D. Roosevelt og andre (amerikansk præsident under det meste af 2. verdenskrig) var optaget af flg. spørgsmål: ”Hvordan skal tiden efter 2. verdenskrig se ud?”. USA havde aldrig været med i Folkeforbundet, men var dybt involveret i 2. verdenskrig. Franklin D. Roosevelt var besat af tanken om at skabe et stærkt internationalt samarbejde, der skulle forhindre en 3. verdenskrig. Sammen med sin allierede, Winston Churchill (Storbritanniens premierminister), holdt Roosevelt hemmelige møder om krigen og verdens fremtid under kodenavnet: ”Arcadia”. Disse møder indeholdt en plan om en mere forpligtende og stærk international organisation, der kunne sikre verdensfreden. Allerede 1. januar 1942 kom deklarationen: ”Declaration by United Nations”, der allerede dagen efter havde tilslutning fra 26 lande.

**Quiz (6):** **Hvilket år blev FN oprettet (kom gerne med flere informationer end årstallet)?**

**Svar:** Efter 2. verdenskrig, eller i hvert fald i slutningen af den, d. 25. april 1945, indledte FN sin stiftende generalforsamling. FN blev altså oprettet i 1945. Franklin D. Roosevelt døde få dage før FN’s oprettelse, hvorfor det var Harry S. Truman, der stillede sig op på talerstolen og proklamerede De forenede Nationer (FN). 51 lande underskrev FN-pagten ved dens oprettelse, heriblandt Danmark. Ét fælles mål: at sikre verdensfreden fremadrettet. Folkeforbundets ånd og erfaringer levede videre i FN.

**Quiz (7):** **Hvornår blev FN’s Verdenserklæring om Menneskerettigheder vedtaget?**

**Svar:** 1948. FN ville bekræfte troen på fundamentale menneskerettigheder, personlig værdi, lige rettigheder mv., for det var nemt for stater at sætte bl.a. minoriteter til side. Byggestenen for fred blev individet, dvs. borgerne: det kollektiv, der udgør en nation. I 1948 havde medlemslandene i fællesskab skrevet FN’s Verdenserklæring om Menneskerettigheder. Tankerne om menneskerettigheder er dog ikke noget FN’s medlemslande opfandt; her skal vi tilbage i tid for at finde svaret.

**Quiz (8):** **Hvordan adskiller FN’s Verdenserklæring om Menneskerettigheder sig fra dem, der blev formuleret i Den amerikanske Uafhængighedserklæring fra 1776 og Den franske erklæring om menneskerettigheder fra 1789?**

**Svar:** I oplysningstiden (ca. 1650-1750/1800) kan man finde spirende idéer om menneskerettigheder. En idé om, at mennesker er født frie og lige for loven. Blandt de første og vigtigste dokumenter er ’Den Amerikanske Uafhængighedserklæring (1776)’ og ’Den Franske Erklæring for Menneskets og Borgerens Rettigheder (1789)’. Rundt i Europa spredtes idéer om menneskerettigheder > demokratiske grundtanker, der i løbet af 1800-tallet blev indskrevet i flere landes grundlove, herunder Danmarks. Det nye ift. FN’s Verdenserklæring om Menneskerettigheder er, at de er internationale og universelle.

**Quiz (9):** **”Menneskerettighederne sikrer fred”, udtaler Eleanor Roosevelt, hvad mener hun med det?**

**Svar:** Eleanor Roosevelt blev udnævnt til at være formand for den kommission, der skulle udforme Verdenserklæringen. Det var hun i øvrigt rigtig god til. Erklæringen trådte i kraft d. 10. december 1948. Gennem de universelle menneskerettigheder påstod hun, at verden kunne undgå en 3. verdenskrig. For, når der kæmpes for disse rettigheder, så kæmper man for fred. Men, Verdenserklæringen er blot en erklæring, ikke juridisk bindende.

**Quiz (10):** **Hvorfor er “Verdenserklæringen” fra 1948 så vigtig, ifølge menneskerettighedsforsker Steven L.B. Jensen?**

**Svar:** Den er vigtig, fordi det er det første internationalt aftalte sprog omkring, hvad vores rettigheder er. Verdenserklæringen er ikke juridisk forpligtende.

**Quiz (11):** **Hvad var opgaven så at ”få lavet” efter vedtagelsen af Verdenserklæringen, ifølge Steven L. B. Jensen?**

**Svar:** Tiden efter skal bruges til at lave de juridisk bindende konventioner, der er med til at gøre menneskerettighederne til international og national forpligtende lov.